Μέγεθος μπάνιου
Συνήθως, τα μπάνια είναι κάτω από 20 τ.μ και μια ολοκληρωμένη πρόταση μπάνιου που δίνουν οι επαγγελματίες αναφέρεται σε αυτά τα μεγέθη. Αν το μπάνιο σου είναι πάνω από 20 τ.μ, είναι πολύ πιθανό το κόστος να αυξηθεί σημαντικά. Όσον αφορά το μέγεθος, σημαντικό ρόλο παίζουν και τα τα πλακάκια καθώς πρέπει να υπολογίσεις το εμβαδόν των τοίχων που θα επενδυθούν. Έτσι, όπως γίνεται εύκολα αντιληπτό, ένα μικρό μπάνιο θα στοιχίσει αρκετά λιγότερο σε σχέση με ένα μεγαλύτερο.
2. Υλικά
Στην αγορά, υπάρχει μεγάλη ποικιλία από είδη υγιεινής, δάπεδα και έπιπλα μπάνιου με αποτέλεσμα να υπάρχει τεράστιο εύρος στο κόστος. Δώσε ιδιαίτερη προσοχή στην επιλογή της μπανιέρας ή της ντουζιέρας που θα τοποθετήσεις καθώς πρέπει να είναι καλής ποιότητας ώστε να αντέξει χρόνια. Ωστόσο, είναι πολύ σημαντικό να έχεις καθορίσει εξαρχής έναν προϋπολογισμό, έτσι ώστε να μη βρεθείς προ εκπλήξεως.
3. Εργασίες
Αν δεν χρειάζεσαι ολική ανακαίνιση μπάνιου, το κόστος θα καθοριστεί από το είδος των εργασιών που θέλεις να κάνεις στο μπάνιο σου. Προφανώς σε μια ολική ανακαίνιση μπάνιου το κόστος θα είναι μεγαλύτερο συγκριτικά με μια μερική ανακαίνιση. Ειδικότερα, σε περίπτωση που θέλεις να αλλάξεις υδραυλικές εγκαταστάσεις είναι λογικό το κόστος να αυξηθεί σημαντικά.
4. Προϋπολογισμός
Είναι σημαντικό να γνωρίζεις και να έχεις καταγράψει το ποσό που επιθυμείς να διαθέσεις. Αυτό θα σε βοηθήσει να επιλέξεις σύμφωνα με τις δικές σου ανάγκες και οικονομικές δυνατότητες τις εργασίες και τα υλικά.
Πώς καθορίζεται το κόστος για ολική ανακαίνιση μπάνιου;
Σε μια ολική ανακαίνιση μπάνιου το κόστος εξαρτάται από τα τετραγωνικά μέτρα, ίσως και από την πολυπλοκότητα του project. Για ένα πιο παλιό μπάνιο με φθαρμένες υδραυλικές εγκαταστάσεις, το κόστος ολικής ανακαίνισης σίγουρα θα είναι υψηλότερο.